Мы махуэхэм
Мэлыжьыхьым и 15, щэбэт
Щэнхабзэм и дунейпсо махуэщ
Экологием теухуа щIэныгъэхэм я махуэщ
Урысейм IэщэкIэ ЗэщIэузэда и Къарухэм я радиоэлектроннэ дзэхэм я IэщIагъэлIым и махуэщ
Къэзахъстаным щагъэлъапIэ ЗэгуэкIуахэм я махуэр
Босниемрэ Герцеговинэмрэ Республикэм и армэм и махуэщ
Ингуш Республикэм и къалащхьэ Магас и махуэщ. КъалащхьэщIэр илъэс 22-рэ ирокъу.
Куржым щагъэлъапIэ Лъагъуныгъэм и махуэр
1395 гъэм Тамерланрэ Тохъутэмыщрэ я дзэхэр Къэбэрдей тафэм щызэзэуащ.
1795 гъэм Литвар Урысей империем гухьащ.
1865 гъэм яукIащ США-м и президент Линкольн Авраам.
1929 гъэм СССР-м къыщащтащ цIыхур жьы хъуа нэужь къэралым пенсэ хуигъэувыным теухуа хабзэр.
1935 гъэм Испанием и компартыр къызэрагъэпэщащ.
1945 гъэм Британием и дзэхэм хуит къащIыжащ Берген-Бельзен нэмыцэ гъэрэщым исахэр. Зауэ зэманым абы икIуэдащ цIыху мин 50-м щIигъу.
1951 гъэм Лондон щекIуэкIащ «Дуней псом щынэхъ дахэ пщащэ» япэ зэпеуэр. Абы хэта хъыджэбз 30-м я нэхъ дахэу къалъытар Швецием щыщ Хааксон Кикит.
Италием щыщ сурэтыщI щэджащэ, щIэныгъэлI цIэрыIуэ, зи IэдакъэщIэкIхэр нобэми цIыхухэм яфIэтелъыджэ Леонардо да Винчи къызэралъхурэ илъэс 565-рэ ирокъу.
Урыс усакIуэ, критик Гумилёв Николай къызэралъхурэ илъэси 131-рэ ирокъу.
Корее Ищхъэрэм и къызэгъэпэщакIуэ икIи абы и япэ унафэщI Ким Ир Сен къызэралъхурэ илъэси 105-рэ ирокъу.
ТхакIуэ цIэрыIуэ, фильм куэдым сценарийхэр яхуэзытха Стругацкий Борис къызэралъхурэ илъэс 84-рэ ирокъу.
Биологие щIэныгъэхэм я доктор, профессор, КъБР-м щIэныгъэхэмкIэ щIыхь зиIэ и лэжьакIуэ, ЩIДАА-м и академикыу щыта Слъон Лудин къызэралъхурэ илъэс 83-рэ ирокъу.
УэрэджыIакIуэ цIэрыIуэ, композитор-уэрэдус, СССР-м и цIыхубэ артисткэ, УФ-м и Къэрал саугъэтыр зрата Пугачёвэ Аллэ и ныбжьыр илъэс 68-рэ ирокъу.
Бельгием и пащтыхь Филипп и ныбжьыр илъэс 57-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 14 — 15, жэщым градуси 8 — 9 щыхъунущ.
Мэлыжьыхьым и 16, тхьэмахуэ
Циркым и дунейпсо махуэщ
Армением и полицэм и лэжьакIуэм и махуэщ. 2001 гъэм а къэралым къыщащтащ «Полицэм и IуэхукIэ» законыр.
Болгарием щагъэлъапIэ я Конституцэмрэ (ар 1879 гъэм къэралым и Япэ цIыхубэ зэхуэсышхуэм къищтауэ щытащ) юристымрэ я махуэхэр
1905 гъэм Урысейм и япэ профсоюзыр — печатым и лэжьакIуэхэм ейр — къызэрагъэпэщащ.
1920 гъэм цIыхубэ милицэм и Налшык управленэр къызэрагъэпэщащ.
1934 гъэм СССР-м и ГъэзэщIакIуэ комитет нэхъыщхьэм и унафэкIэ ягъэуващ «Совет Союзым и ЛIыхъужь» цIэ лъапIэр. Ар япэ дыдэу, 1934 гъэм мэлыжьыхьым и 20-м, зыфIащар «Челюскин» кхъухьым исахэр мылым къытезыхыжа кхъухьлъатэзехуэхэу Ляпидевский А., Леваневский С., Молоков В., Каманин Н., Слепнёв М., Водопьянов М., Доронин И. сымэщ.
1945 гъэм советыдзэхэр Берлин ебгъэрыкIуэу хуежьащ.
2006 гъэм Иркутск областымрэ Усть-Ордын Бурят автоном округымрэ референдум щекIуэкIащ ахэр зэгуэгъэхьэным теухуауэ. ЩIыналъэхэм щыпсэухэм я процент 90-р и телъхьэ хъуащ УФ-м субъектыщIэ — Иркутск область — къыщыунэхуным.
Инджылызымрэ США-мрэ я актёр, сценарист, композитор, режиссёр Чаплин Чарли къызэралъхурэ илъэси 128-рэ ирокъу.
Совет актёр, СССР-м и цIыхубэ артист Самойлов Евгений къызэралъхурэ илъэси 105-рэ ирокъу.
Актёр, кинорежиссёр, сценарийхэр зытх, РСФСР-м и цIыхубэ артист Никоненкэ Сергей и ныбжьыр илъэс 76-рэ ирокъу.
Нэмыцэ биатлонист, Олимп джэгухэм плIэнейрэ я чемпион Фишер Свен и ныбжьыр илъэс 46-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 11 — 13, жэщым градуси 7 — 9 щыхъунущ.
Мэлыжьыхьым и 17, блыщхьэ
Макъым и дунейпсо махуэщ
Гемофилием (лъыр пцIэным пыщIа узыфэщ) и дунейпсо махуэщ
УФ-м Къэрал кIуэцI IуэхухэмкIэ и органхэмрэ къэрал кIуэцI дзэхэмрэ я ветеранхэм я махуэщ. 2011 гъэ лъандэрэ ягъэлъапIэ.
Сирием и щхьэхуитыныгъэм и махуэщ (1946 гъэм ягъэуващ)
Японием щагъэлъапIэ Сабийхэр хъумэным и махуэр
1877 гъэм Толстой Лев «Анна Каренина» роман цIэрыIуэр тхын иухащ.
2005 гъэм Урысейм щекIуэкIащ Красноярск крайр, Таймырыр, Эвенкиер зэгуэгъэхьэным теухуа референдум.
Актёр, СССР-м и цIыхубэ артист Щукин Борис къызэралъхурэ илъэси 123-рэ ирокъу. Абы и цIэр 1939 гъэм Театр училищэм фIащащ.
Совет къэрал къулыкъущIэ, 1953 — 1964 гъэхэм СССР-м и унафэщIу щыта, Совет Союзым и ЛIыхъужь, Социалист Лэжьыгъэм щэнейрэ и ЛIыхъужь Хрущёв Никитэ къызэ-ралъхурэ илъэси 123-рэ ирокъу.
УэрэджыIакIуэ, УФ-м щIыхь зиIэ и артисткэ КIуащ Верэ къызэралъхурэ илъэс 90 ирокъу.
Социалист Лэжьыгъэм и ЛIыхъужь, РСФСР-м щIыхь зиIэ и машинэухуэ Ахъуэхъу Анатолий и ныбжьыр илъэс 88-рэ ирокъу.
«Краснодарпроектстрой» IуэхущIапIэм и унафэщI, УФ-м щIыхь зиIэ и ухуакIуэ Тутэрыщ Батырбий и ныбжьыр илъэс 62-рэ ирокъу.
УэрэджыIакIуэ, Урысейм и цIыхубэ артисткэ Валерие (и цIэ-унэцIэ дыдэр Перфиловэ Аллэщ) и ныбжьыр илъэс 49-рэ ирокъу
Къэрал лэжьакIуэ, юридическэ щIэныгъэхэм я доктор, КъБКъУ-м и профессор, КъБР-м щIэныгъэмкIэ щIыхь зиIэ и лэжьакIуэ Дол Анжелэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 17 — 20, жэщым градуси 9 — 10 щыхъунущ.
